Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 383

b) a gyermek étkezése terén: — kialakítani az étkezéshez szükséges környezetet, — az újszülöttet, a csecsemőt, a kisgyermeket szakszerűen karra venni, ölében tartani, megetetni, — kiválasztani és alkalmazni a csecsemők és kisgyermekek étkezéséhez szükséges, az aktív részvételt, önállóságot segítő eszközöket, — összeállítani és — a korszerű táplálkozási elvek és konyhatechnikai eljárások alkalmazásával — elkészíteni csecsemők és kisgyermekek étrendjét, a javasolt ételeket, — segíteni a mellről, illetve a cumiról való elválasztás folyamatát, — meghatározni az új ételek bevezetésének ideális időpontját és módját, leküzdeni 1-1 új technika bevezetésekor fellépő nehézségeket, — a kisgyermekeket az egyéni különbségek figyelembevételével támogatni az önálló étkezés elsajátításának folyamatában, az étkezéssel kapcsolatos szabályok megtanulásában, — felismerni és elfogadni a csecsemők és kisgyermekek között meglévő ízlésbeli, új ízek, új technika fogadásában megnyilvánuló egyéni különbségeket, — felismerni az étel erőszakolásának, vagy más gondozói magatartás negatív hatását, alkalmazni azokat az eljárásokat, amelyek segítségével ezek megszüntethetők, enyhíthetők, — felismerni és megérteni az étkezési zavarok okait;

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes